Македонија на Евровизија 2010

Македонија учествуваше на Изборот за песна на Евровизија 2010, одржан во Осло, Норвешка. Земјата го избра својот претставник преку фестивалот Скопје фест, кој се состоеше од две полуфиналиња и едно финале, организиран од МРТ помеѓу 18 и 20 февруари. Победник на натпреварот беше Ѓоко Танески, Били Звер и Пејчин со песната „Јас ја имам силата“, која го делела првото место во финалето со Влатко Илиевски.

## Пред Евровизија

### Скопје Фест 2010
*Скопје Фест 2010* беше натпревар за песна организиран од МРТ кој послужи како национално финале на Македонија за избор на нивниот член за Изборот за песна на Евровизија 2010. Натпреварот се состоеше од три шоуа одржани помеѓу 18 и 20 февруари 2010, во Универзалната сала во Скопје, водени од Александра Јовановска и Сања Арсовска и беа емитувани на МТВ 1 и МТВ Сат. Финалето беше емитувано и онлајн преку официјалната веб-страница на Евровизија, *eurovision.tv*.

#### Формат
Вкупно 28 пријавени се натпреваруваа на *Скопје Фест 2010 година*, што се состоеше од две полуфиналиња на 18 и 19 февруари 2010 година и финале на 20 февруари 2010 година. Четиринаесет пријавени се натпреваруваа во секое полуфинале, а осумте најдобри се квалификуваа во финалето од секое полуфинале. Во финалето, победникот беше избран од преостанатите шеснаесет пријавени натпреварувачи. Резултатите од полуфиналето и финалето беа утврдени со комбинација од 50/50 гласови од стручното жири комисија и јавното телефонско гласање, кое беше отворено во Македонија, како и во Австралија, Канада, Германија, Шведска, Швајцарија и Турција.

#### Пријавени натпреварувачи
Беше отворен период за поднесување за заинтересираните уметници и композитори да ги поднесат своите записи помеѓу 10 ноември 2010 и 20 декември 2010 година. На крајот на рокот МКРТВ прими 126 поднесоци. Дваесет и осум пријавени беа избрани од селекционата комисија во состав Гордана Андрашевска, Љупчо Мирковски, Мери Попова, Радица Митиќ, Аритон Крлиу, Зоран Мирчевски и Александра Јовановска. Пријавените изведувачи и песни беа објавени на 30 декември 2009 година и 12 јануари 2010 година соодветно.

#### Прво полуфинале
Првото полуфинале се одржа на 18 февруари 2010 година. Четиринаесет пријавени се натпреваруваа, а осумте најдобри се квалификуваа во финалето со комбинација од 50/50 на јавно телефонско гласање и жири комисија. Жирито кое гласаше во првото полуфинале го сочинуваа Мики Црнокрак, Кирил Лозанче, Васко Тодоров, Кирил Зарлинов, Ѓорѓи Цуцковски и Горазд Чаповски. Покрај настапите на натпреварувачите, на натпреварот гостуваа македонските детски евровизиски претставници од 2007 година Росица Кулакова и Димитар Стојменовски и македонскиот детски евровизиски претставник од 2009 година Сара Маркоска.

#### Второ полуфинале
Второто полуфинале се одржа на 19 февруари 2010 година. Четиринаесет пријавени се натпреваруваа, а осумте најдобри се квалификуваа во финалето со комбинација од 50/50 на јавно телефонско гласање и жири комисија. Жирито кое гласаше во второто полуфинале го сочинуваа Мики Црнокрак, Кирил Лозанче, Васко Тодоров, Кирил Зарлинов, Ѓорѓи Цуцковски и Горазд Чаповски. Покрај изведбите на пријавените натпреварувачи, на натпреварот имаше гостувања на групата Синтезис.

#### Финале
Финалето се одржа на 20 февруари 2010 година. Шеснаесет пријавени се натпреваруваа и комбинација 50/50 од јавно телевфонско гласање и жири комисија ја избраа „Јас ја имам силата“ во изведба на Ѓоко Танески, Били Звер и Пејчин како победник. Жирито кое гласаше во финалето го сочинуваа Авни Ќахили, Наум Петрески, Дарко Гелев-Брејк, Сашо Гигов-Гиш, Александар Џамбазов и Саша Николовски-Ѓумар. Ѓоко Танески, Били Звер и Пејчин и Влатко Илиевски добија по 22 бода и беа изедначени на првото место, но Ѓоко Танески, Били Звер и Пејчин беа прогласени за победници откако добија најмногу гласови од жирито. Покрај настапите на натпреварувачите, на натпреварот гостуваа македонската евровизиска претставничка во 2002 и 2007 година, Каролина Гочева, албанската претставничка на Евровизија во 2010 година, Јулијана Паша и босанскиот евровизиски претставник Вукашин Брајиќ.

## На Евровизија
Македонија настапи 15та од 17 пријавени кои се натпреваруваа во првото полуфинале, и не успеа да се пласира во финалето. Македонија се најде на 15-тото место со 37 поени, при што јавното гласање и додели на земјата 15-то место со 30 поени, а жирито го додели 10-тото место со 62 поени.

### Гласање

#### Доделени бодови на Македонија

#### Доделени бодови од Македонија

#### Детални резултати од гласањето
Македонскиот радиодифузер го откри целосниот преглед на гласовите на жирито за големото финале како и членовите на македонското жири. Не се познати информации за резултатите од телефонското гласање.

Следниве пет члена го сочинуваат македонското жири: 

* Раде Спасовски - новинар во секторот за меѓународна координација на МРТ, претседател на жирито
* Александра Јовановска - новинар во забавна редакција на МТВ
* Оливер Димитров - новинар во забавна редакција на МТВ
* Лиле Автоовска - музички соработник во МТВ
* Сузана Стефска - забавна редакција на МРТ

## Наводи

Категорија:Земјите на Евровизија 2010
2010
Категорија:Македонија во 2010 година